google/wiki40b huggingface dataset:
Δήμος Σουδενών

Ο Δήμος Σουδενών ήταν δήμος της πρώην Επαρχίας Καλαβρύτων που καταργήθηκε το 1912 με θέσπιση του θεσμού των διοικητικά ανεξάρτητων κοινοτήτων.

Διοικητική ιστορία

Ο δήμος ιδρύθηκε με βασιλικό διάταγμα στις 20 Απριλίου του 1835 με έδρα τον οικισμό Σουδενά Άγιος Βασίλειος. Κατατάχθηκε στους δήμους Γ΄ Τάξεως και οι οικισμοί που τον αποτελούσαν ήταν οι εξής: Σουδενά Άγιος Βασίλειος, Δούνιτσα, Χαμάκο, Σιγούνι, Χαρακτινού. Το 1841 ο Δήμος καταργήθηκε και οι οικισμοί που τον αποτελούσαν προσαρτήθηκαν στο γειτονικό Δήμο Καλαβρύτων. 
Με το Β.Δ. της 20ης Ιανουαρίου του 1870 ο Δήμος Σουδενών ανασυστάθηκε και παρέμεινε σε λειτουργία μέχρι το 1912 οπότε και καταργήθηκε οριστικά. Στη θέση του δημιουργήθηκαν 5 ανεξάρτητες κοινότητες.
Rec.Sport.Soccer Statistics Foundation

Ιστορία

Σύμφωνα να τους ιδρυτές του, ο οργανισμός δημιουργήθηκε τον Ιανουάριο του 1994 από τρεις θαμώνες του Rec.Sport.Soccer (RSS) Usenet newsgroup: τους Lars Aarhus, Kent Hedlundh και Karel Stokkermans. Ήταν γνωστό αρχικά ως «North European Rec.Sport.Soccer Statistics Foundation» αλλά η γεωγραφική αναφορά αφαιρέθηκε όταν τα μέλη του από άλλες περιοχές αυξήθηκαν. Σήμερα ο οργανισμός RSSSF έχει μέλη και συνεργάτες από όλο τον κόσμο.
Σάββας Θεοδωρίδης

Ποδοσφαιρική σταδιοδρομία

Ξεκίνησε το άθλημα από την Αθλητική Ένωση Αμπελοκήπων και το 1953, ενώ αναμενόταν η απόκτηση του από τον Παναθηναϊκό, εντάχθηκε στον Ολυμπιακό. Παρέμεινε τερματοφύλακάς του μέχρι το 1962.
Στην Εθνική Ελλάδας αγωνίστηκε 12 φορές. Στην Α΄ κατηγορία έπαιξε σε 57 παιχνίδια.
Σίδη (Αινιάνων)

Η Σίδη (αρχαία ελληνικά: Σίδη) ήταν οικισμός και οχυρό των Αινιάνων στην αρχαία Θεσσαλία.
Η Σίδη βρίσκεται στην ίδια τοποθεσία με το σύγχρονο χωριό Τσοπαλάδες.
Πρωθυπουργός των Τερκς και Κέικος

Συνταγματικό πλαίσιο

Ένα νέο σύνταγμα, έπειτα από την κατάθεσή του στο κοινοβούλιο των Τερκς και Κέικος και την υπογραφή του από τη βασίλισσα Ελισάβετ,  τέθηκε σε ισχύ στις 9 Αυγούστου 2006. Το νέο σύνταγμα των Τερκς και Κέικος μετονόμασε τον επικεφαλής υπουργό και τον αναπληρωτή επικεφαλής υπουργό σε Premier και Deputy Premier αντίστοιχα (Πρωθυπουργό και Αναπληρωτή Πρωθυπουργό).
Στις 14 Αυγούστου 2009, το Ηνωμένο Βασίλειο ανέστειλε την αυτοκυβέρνηση των Τερκς και Κέικος, έπειτα από τους ισχυρισμούς για υπουργική διαφθορά. Το προνόμιο της διακυβέρνησης από τους υπουργούς και τη Βουλή των αντιπροσώπων παραχωρήθηκε στον κυβερνήτη των νήσων για χρονικό διάστημα έως και 2 έτη, με ενδεχόμενο παράτασης.
Χάμστερ

Κατοικίδια

Τα χάμστερ λέγεται πως είναι ο ιδανικός σύντροφος ενός παιδιού. Επιπλέον, λόγω του μικρού του μεγέθους είναι εύκολα στη μεταφορά. Επίσης, δεν θέλουν ιδιαίτερη φροντίδα και είναι και πολύ οικονομικά. Ένα χάμστερ κοστίζει από 5-30 ευρώ και τρώνε μια κουτάλια της σούπας τροφή την ήμερα με ένα μικρο συμπλήρωμα φρούτων και λαχανικών. Όπως όλα τα ζώα έχουν και μειονεκτήματα π.χ μπορεί να μην μυρίζουν, αλλά τα ούρα των αρσενικών έχουν μια ενοχλητική οσμή αν δεν καθαρίζονται σε καθημερινή βάση.
Δαμασκηνός Στουδίτης

Βιογραφικά στοιχεία

Γεννήθηκε περί το 1520 στη Θεσσαλονίκη και πρόγονός του ήταν ο Θεσσαλονικεύς Δωρόθεος. 
Αργότερα μετέβη στην Κωνσταντινούπολη και εκεί παρακολούθησε τα μαθήματα του διδασκάλου Θεοφάνους Ελεαβούλκου. Μετά τις σπουδές του εισήλθε στη Μονή Στουδίου της Κωνσταντινουπόλεως όπου χειροτονήθηκε υποδιάκονος.
Το 1560 στον Ναό των Αρχαγγέλων («Ροτόντα») της Θεσσαλονίκης ο Ιερομόναχος Δαμασκηνός χειροτονήθηκε Επίσκοπος « Λητής και Ρενδίνης» από τον Αρχιεπίσκοπο Θεσσαλονίκης Θεωνά. Η επισκοπή Λητής και Ρεντίνης υπάχθηκε τελικά στη Μητρόπολη Πολυανής και ο Δαμασκηνός πήρε τον τίτλο του "Προέδρου Πολυανής"). Το 1574 κατεστάθη μητροπολίτης Ναυπάκτου και Άρτης. Στη μητρόπολη αυτή πέθανε το 1577.
Ο Δαμασκηνός Στουδίτης χαρακτηρίσθηκε ως ο πιο λόγιος και ενάρετος κληρικός του καιρού του. Επίγραμμα αναφερόμενο στον Άγιο, πλέκει τον έπαινό του, χαρακτηρίζοντας τον Δαμασκηνό ως «σοφία τῶν Ἑλλήνων» και τον θάνατό του ως κακή στιγμή, η οποία άφησε τους φιλέλληνες ορφανούς: «Ἑλλήνων μὲν τὴν σοφίαν βαρὺς ὤλεσεν αἰών. Ὃς δὲ φιλέλληνας πάντας ἀπωρφάνισεν».
Το Οικουμενικό Πατριαρχείο τον κατέταξε στο αγιολόγιο της Εκκλησίας το 2013 και η μνήμη του εορτάζεται την 27η Νοεμβρίου.
Μεταβολή στα χειρότερα

Μεταβολή επί τα χείρω (λατινικά: reformatio in peius) ή μεταβολή στα χειρότερα είναι νομικός όρος που χρησιμοποιείται κυρίως στο πλαίσιο της αρχής της μη χειροτέρευσης της θέσης του κατηγορουμένου.

Γενικά

Σύμφωνα με την αρχή της μη χειροτέρευσης της θέσης του κατηγορουμένου, το δικαστήριο του ενδίκου μέσου (κατά βάση το Εφετείο) που κρίνει έφεση του καταδικασθέντος ή υπέρ του καταδικασθέντος δεν μπορεί να καταστήσει χειρότερη τη θέση του ούτε και να ανακαλέσει ευεργετήματα που χορηγήθηκαν με την πρωτοβάθμια απόφαση.

Ελληνικό Δίκαιο

Στο ελληνικό δίκαιο η αρχή της μη χειροτέρευσης της θέσης του κατηγορουμένου καθιερώνεται στο άρθρο 470 του Κώδικα Ποινικής Δικονομίας:
Στην περίπτωση που ασκήθηκε ένδικο μέσο εναντίον καταδικαστικής απόφα­σης από εκείνον που καταδικάστηκε ή υπέρ αυτού, δεν μπορεί να γίνει χειρότερη η θέση του ούτε να ανακληθούν τα ευεργετήματα που δόθηκαν με την απόφαση που προ­σβάλλεται. Δεν εμποδίζεται όμως η επιβολή παρεπόμενης ποινής, που από παραδρομή δεν επιβλήθηκε, αν και σύμφωνα με το νόμο έπρεπε υποχρεωτικά να επιβλη­θεί, ή η επιβολή μέτρου ασφάλειας προβλεπόμενου από τον ποινικό κώδικα.
Σταθμός Ηράκλειο (Μετρό Αθήνας)

Συμβάντα

Στις 8 Μαρτίου 1999 και ώρα 7:40 το πρωί, σημειώθηκε σύγκρουση δύο συρμών μεταξύ των σταθμών Νέας Ιωνίας και Ηρακλείου στην κατεύθυνση προς Κηφισιά, με αποτέλεσμα τον τραυματισμό 20 ατόμων. Ο προπορευόμενος συρμός, με αριθμό κυκλοφορίας 15, είχε σταματήσει πριν το σταθμό Ηρακλείου αφού ο σηματοδότης είχε κόκκινη ένδειξη όταν ο συρμός, με αριθμό κυκλοφορίας 30, που έπονταν προσέκρουσε πάνω του, αφού ο οδηγός δεν είχε ορατότητα λόγω της στροφής που υπάρχει στο σημείο. Ωστόσο, η χαμηλή ταχύτητα του δεύτερου συρμού εξαιτίας του ότι πλησίαζε στο σταθμό απέτρεψε μία σφοδρή σύγκρουση.
Μάρουλλος

Βιογραφία

Για την διακυβέρνηση του δεν είναι τίποτα γνωστό. Η παρουσία του επισκιάστηκε από την παρουσία του νέου έπαρχου της Συρίας Πετρώνιου στην περιοχή και των προσπαθειών που έκανε προκειμένου να αποφευχθεί ο πόλεμος στην Παλαιστίνη λόγω της απαίτησης του Καλιγούλα να τοποθετηθεί το άγαλμα του στον Ναό . Κατά την διάρκεια των διαπραγματεύσεων μεταξύ του Πετρώνιου και των αρχών του Ναού οι ιουδαίοι ηγέτες δέχτηκαν να προσφέρουν θυσία δυο φορές την ημέρα υπέρ του Καίσαρα και του ρωμαϊκού λαού.

Όταν ο Κλαύδιος έγινε αυτοκράτορας (41) παραχώρησε όσα εδάφη της Παλαιστίνης βρίσκονταν υπό ρωμαϊκή διοίκηση στον Ηρώδη Αγρίππα Ι. Η θέση του επιτρόπου καταργήθηκε και ο Μάρουλλος αποχώρησε από την περιοχή.
Σεϊνί Ουμαρού

Πρώιμη καριέρα

Γεννήθηκε στο Τιγιαμπερί στις 9 Αυγούστου 1950. Ανήκει στη φυλή Τζέρμα  και στο Εθνικό Κίνημα για την Ανάπτυξη της Κοινωνίας.
Από το 1987 ως το 1998 ήταν γενικός διευθυντής στην κρατική επιχείρηση μεταποίησης χάρτου (ENITRAP) και το 1995 ανέλαβε πρωθυπουργικός σύμβουλος. Χρημάτισε υπουργός Εμπορίου και Βιομηχανίας στην μεταβατική κυβέρνηση του στρατιωτικού Νταούντα Μαλάμ Γουανκέ τον Απρίλιο του 1999 και παρέμεινε στη θέση του έπειτα από τη διεξαγωγή εκλογών, την ίδια χρονιά στην κυβέρνηση του Χαμά Αμαντού. Στις 17 Σεπτεμβρίου του 2001 ανέλαβε υπουργός Εμπορίου και τον Νοέμβριο του 2004 ανέλαβε επιπλέον Υπουργός Υγείας και τον επόμενο μήνα υπουργός Προεδρίας για θέματα εξοπλισμού Έγινε έτσι το τρίτο σημαντικότερο πρόσωπο της κυβέρνησης.

Πρωθυπουργία

Μετά την πτώση της κυβέρνησης του Χαμά Αμαντού στις 31 Μαΐου του 2007, που έγινε με πρόταση μομφής, η Εθνοσυνέλευση πρότεινε για την πρωθυπουργία τον Ουμαρού. Ο πρόεδρος  Μαμαντού Ταντζά τον διόρισε Πρωθυπουργό λίγες ημέρες αργότερα. Το Κόμμα του Νίγηρα για Δημοκρατία και Σοσιαλισμό (PNDS), κυριότερο κόμμα της Αντιπολίτευσης, ήταν αντίθετο στο διορισμό του Ουμαρού. Ο Ουμαρού ορκίστηκε πρωθυπουργός στις 7 Ιουνίου και η νέα κυβέρνηση διορίστηκε στις 9 Ιουνίου με σύνολο 32 μέλη μαζί με τον πρωθυπουργό. Το 2007 ο Ουμαρού ήταν αντιπρόεδρος του Εθνικού Πολιτικού Συμβουλίου του κυβερνώντος κόμματος.

Κομματική διένεξη

Τον Ιούνιο του 2008 ο πρώην πρωθυπουργός Χαμά Αμαντού συνελήφθη με την κατηγορία της υπεξαίρεσης. Ο Ουμαρού διορίστηκε προσωρινός πρόεδρος του κυβερνώντος κόμματος MNSD. 
Τον Ιανουάριο του 2009 η κυβέρνηση του Ουμαρού, η οποία κατείχε τις 50 επί συνόλου 85 εδρών στη Βουλή ζήτησε την άρση της ασυλίας 3 βουλευτών του MNSD.  Λίγο αργότερα, υποστηρικτές του Αμαντού κατέθεσαν πρόταση μομφής εναντίον της κυβέρνησης Ουμαρού.

Εκλογές 2009

Στα τέλη του 2008 υποστηρικτές του προέδρου Ταντζά διεξήγαγαν διαδηλώσεις υπέρ της παράτασης της τελευταίας θητείας του προέδρου για 3 χρόνια. Ακολούθησαν αντιδιαδηλώσεις, στις οποίες έλαβαν μέρος και ακτιβιστές του MNSD που ήταν πιστοί στον Αμαντού.  Στη συνέχεια ο Ουμαρού δήλωσε ότι οι προεδρικές, βουλευτικές και τοπικές εκλογές θα διεξαχθούν κανονικά, όπως είχαν προγραμματιστεί. H κυβέρνηση του Ουμαρού υπέβαλε την παραίτησή της στις 18 Αυγούστου του 2009, μετά τη θέσπιση του νέου Συντάγματος από τον πρόεδρο Ταντζά. Ο ίδιος ο πρωθυπουργός Ουμαρού παραιτήθηκε στις 23 Σεπτεμβρίου, για να θέσει υποψηφιότητα στις εκλογές. Τον διαδέχθηκε προσωρινά στην πρωθυπουργία ο Αλμπαντέ Αμπουμπά, υπουργός εσωτερικών.
TeamViewer

Δυνατότητες

Η κύρια εστίαση του TeamViewer είναι ο απομακρυσμένος έλεγχος και ο τηλεχειρισμός των υπολογιστών. Εκτός αυτού, μέσω του TeamViewer υπάρχουν οι δυνατότητες συνεργασίας και παρουσίασης.

Ιστορικό

Το TeamViewer κυκλοφόρησε για πρώτη φορά το 2005 από την γερμανική εταιρεία TeamViewer GmbH που ιδρύθηκε το ίδιο έτος στο Göppingen της Γερμανίας. Από το 2018, η εταιρεία έχει τοπικές αντιπροσωπείες στην Αυστραλία και τις ΗΠΑ.
Αμίρ Μεχντί

K2 (1954)

Στη διάρκεια της ιταλικής αποστολής, εγκαταλείφθηκαν από τους Ακίλλε Κομπανιόνι και Λίνο Λατσεντέλλι, που ήθελαν να εμποδίσουν τον Μπονάτι από την ανάβαση στην κορυφή, και εξαναγκάστηκαν να μείνουν σε παγωμένο πατάρι στα 8.100 μ. το υψηλότερο εκείνη την εποχή. Καθώς ο Μεχντί φορούσε στρατιωτικά άρβυλα, έχασε τα δάκτυλα των ποδιών του από κρυοπάγημα και πέρασε 8 μήνες σε νοσοκομείο, προκειμένου να αναρρώσει. Η ιταλική κυβέρνηση του απένειμε τον τίτλο του Ιππότη, αλλά δεν απολογήθηκε ποτέ για τις πράξεις της αποστολής.
Κύπελλο Ισπανίας ποδοσφαίρου ανδρών 1908

Το κύπελλο Ισπανίας 1908 ήταν η έκτη φορά που διοργανώθηκε το κύπελλο. Ο τελικός έγινε την 12 Απριλίου 1908.
Τριπλή Θεά

Η Τριπλή Θεά είναι μία θεότητα ή ένα αρχέτυπο θεότητας, που λατρεύεται σε πολλές νεοπαγανιστικές και πνευματικές παραδόσεις. Στις πιο κοινές νεοπαγανιστικές εθιμοτυπίες, η Τριπλή Θεά προβάλλεται ως μία Τριαδική Θεότητα αποτελούμενη από τρεις ξεχωριστές μορφές ή φιγούρες οι οποίες βρίσκονται ενωμένες, ως μία οντότητα. Οι φιγούρες αυτές, αναφέρονται συνήθως ως η Παρθένα Θεά (Maiden), η Μητέρα Θεά (Mother Goddess) και η Γηραιά Θεά (Crone), οι οποίες αντιπροσωπεύουν τις τρεις φάσης της ζωής μιας γυναίκας, όσον αφορά την αναπαραγωγή - πριν, κατά τη διάρκεια και μετά την ικανότητα του σώματος να αποκτήσει παιδί. Σε διάφορες μορφές της θρησκείας της Wicca, ο αρσενικός της σύντροφος είναι ο Θεός με τα Κέρατα.     
Η Τριπλή Θεά αποτέλεσε αντικείμενο της συγγραφής του εξέχοντος ποιητή, μυθιστοριογράφου και μυθογράφου Ρόμπερτ Γκρέιβς στα μέσα του 20ου αιώνα, σε βιβλία του όπως ''Η Λευκή Θεά'' και "Οι ελληνικοί μύθοι" καθώς και στη ποίηση του. Οι σύγχρονες νεοπαγανιστικές αντιλήψεις για την Τριπλή Θεά έχουν επηρεαστεί σε μεγάλο βαθμό από τον Γκρέιβς, ο οποίος την θεωρούσε συνεχή μούσα όλης της αληθινής ποίησης, καθώς ο ίδιος ανοικοδόμησε την αρχαία λατρεία της, αντλώντας στοιχεία από την υποτροφία της εποχής του, ειδικότερα από την Τζέιν Έλεν Χάρισον και από άλλους τελετουργικούς του Κέιμπριτζ. Ο Ούγγρος μελετητής της ελληνικής μυθολογίας Καρλ Κερένυι, άσκησε μεγάλη επιρροή, ο οποίος αντιλήφθηκε επίσης, μια βασική θεά τριπλού φεγγαριού στην ελληνική μυθολογία . Πιο πρόσφατα, η πασίγνωστη αρχαιολόγος Μαρίγια Γκιμπούτας είχε υποστηρίξει την αρχαία λατρεία μιας τριαδικής θεότητας στην Ευρώπη, προκαλώντας έτσι, μεγάλες αντιπαραθέσεις. Πολλά συστήματα νεοπαγανιστικών πεποιθήσεων ακολουθούν τον Γκρέιβς στη χρήση της μορφής της Τριπλής Θεάς και εξακολουθούν να επηρεάζουν τον φεμινισμό, τη λογοτεχνία, τη ψυχολογία του Καρλ Γκούσταβ Γιουνγκ και τη λογοτεχνική κριτική.
Διονύσης Ηλιάδης

Καριέρα

Γεννήθηκε στις 22 Ιανουαρίου του 1983 στη  Γεωργία και η πρώτη του μεγάλη διάκριση ήταν το 2001 στη Βουδαπέστη. Τη χρονιά εκείνη κατέκτησε  και το αργυρό μετάλλιο στο Ευρωπαϊκό Πρωτάθλημα για αθλητές ηλικίας κάτω των 20 ετών.  Δύο χρόνια μετά, το 2003 ο Ηλιάδης πήρε και χάλκινο μετάλλιο στο Ευρωπαϊκό Πρωτάθλημα για αθλητές ηλικίας κάτω των 23 ετών, στην Αρμενία.  Στην αντίστοιχη διοργάνωση του 2005 στο Κίεβο ο Διονύσης Ηλιάδης ήταν 5ος, όπως και στο Ευρωπαϊκό των εφήβων στην Ολλανδία, το έτος 2002.
Το 2007 διακρίθηκε και στο Παγκόσμιο Κύπελλο στο Μπέρμιγχαμ, όπου ήταν τρίτος στην κατηγορία των 100 κιλών, στις 22 Σεπτεμβρίου 2007.
Στο 2ο Τουρνουά Ακρόπολις, που διεξήχθη στο Λουτράκι, ο Ηλιάδης κατέκτησε το χρυσό μετάλλιο στα -100 κιλά.
Στα τέλη Ιουνίου του 2008 στο διεθνές τουρνουά της Κωνσταντινούπολης, ο Ηλιάδης κατέλαβε  την 5η θέση στα -100 κιλά.
Το Μάιο του 2009 κατέλαβε την 5η θέση στην κατηγορία των -100 κιλών στο Γκραν Σλαμ που έγινε στη Μόσχα.
Χρήστος Τουμανίδης

Κριτική

Για την ποίηση του, μεταξύ άλλων, έχουν γράψει οι: 
Τάσος Λειβαδίτης, Γιώργος Βαλέτας, Νίκος Σπάνιας, Γιώργος Μαρκόπουλος, Φώντας Κονδύλης, Αγγελική Κώττη, Αργυρώ Μαντόγλου, Γιάννης Μπασκόζος,  Ευγενία Κριτσέφσκαγια, Μilianov Callupi, Beatrice Ballici.
Λειβαδοτόπι Καστοριάς

Γεωγραφία - Ιστορία

Το Λειβαδοτόπι βρίσκεται στις πλαγιές του Ανατολικού Γράμμου, δίπλα στα σύνορα της Ελλάδας με την Αλβανία και τον Αλιάκμονα (στις αρχές του - Άνω Αλιάκμονας). Απέχει 15,5 χλμ. Δ. από το Νεστόριο και 38,5 ΝΔ. από την Καστοριά. Όπως τα υπόλοιπα χωριά της περιοχής (Γλυκονέρι, Γιαννοχώρι, Μονόπυλο και Τρίλοφος) συμπεριλαμβάνεται στα "Γραμμοχώρια της Καστοριάς" όπου έγιναν οι πιο σκληρές και αιματηρές μάχες του Εμφυλίου και είχε σαν αποτέλεσμα την ολοκληρωτική καταστροφή του.    
Την περίοδο της τουρκοκρατίας ήταν τσιφλίκι Τούρκων μπέηδων της Φούσιας και στην απελευθέρωση το 1912 διέθετε μονοθέσιο δημοτικό με τριάντα μαθητές. Μετά το 1980 στο χωριό φτιάχτηκαν 15 νεόκτιστα σπίτια και από τον σύλλογο του χωριού αναστηλώθηκε το 1987 η εκκλησία του Αγίου Νικολάου (αρχική κτήση 1657) και κτίστηκε μικρός ξενώνας στη θέση του παλιού σχολείου. Ανατολικά δίπλα στον χείμαρρο Μεγάλο υπάρχει μικρός καταρράκτης ενώ στα βόρεια και δυτικά βρίσκονται οι κορυφές του Γράμμου, "Αλεβίστα" και "Τσάρνος" αντίστοιχα .

Ονομασία - Διοικητικά

Αναφέρεται ως Όμοτσκο το 1918, μετά την απελευθέρωση, στο ΦΕΚ 259Α - 29/12/1918 να προσαρτάται στην τότε κοινότητα Καλεβίστης (Καλής Βρύσης). Το 1927 με το ΦΕΚ 206Α - 28/09/1927 μετονομάζεται σε Λιβαδοτόπι. Το 1951 καταργείται και προσαρτάται στον οικισμό Πεύκος της τότε κοινότητας Πεύκου. Σύμφωνα με το σχέδιο Καλλικράτης, μαζί με Νεστόριο, Αγία Άννα, Μονόπυλο, Γιαννοχώρι, Στενά, Πεύκο και Τρίλοφο αποτελούν την τοπική κοινότητα Νεστορίου που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 έχει πληθυσμό 15 κατοίκους.
Τουρκικές γενικές εκλογές Ιουνίου 2015

Οι τουρκικές βουλευτικές εκλογές του 2015 διενεργήθηκαν στις 7 Ιουνίου 2015 για να εκλεγούν τα 550 μέλη της Μεγάλης Εθνοσυνέλευσης της Τουρκίας. Ήταν οι 24ες βουλευτικές εκλογές στην ιστορία της Τουρκικής Δημοκρατίας. Εν μέσω φημολογίας ότι κανένα κόμμα δεν θα συνέλεγε τον απαιτούμενο αριθμό εδρών ώστε να έχει αυτοδυναμία, το αποτέλεσμα ήταν το πρώτο κοινοβούλιο στο οποίο κανένα κόμμα δεν είχε αυτοδυναμία από τις εκλογές του 1999.
Το Κόμμα Δικαιοσύνης και Ανάπτυξης (AKP), που κυβερνά από το 2002, απώλεσε την κοινοβουλευτική του αυτοδυναμία, όμως παρέμεινε το μεγαλύτερο κόμμα στο κοινοβούλιο, με ποσοστό 40,9% των ψήφων και 258 έδρες. Ο στόχος των 330 εδρών που είχε τεθεί από το κόμμα δεν επιτεύχθηκε. Κακές επιδόσεις στις εκλογές είχε και το Ρεπουμπλικανικό Λαϊκό Κόμμα (CHP) σε σχέση με τις γενικές εκλογές του 2011, καθώς κέρδισε 132 έδρες και ποσοστό 25% των ψήφων. Το Εθνικιστικό Κίνημα (MHP) βελτίωσε τα ποσοστά του σε σχέση με το 2011 κερδίζοντας 80 έδρες με ποσοστό 16,3% των ψήφων. Το νεοσύστατο Δημοκρατικό Κόμμα των Λαών (HDP) κέρδισε 80 έδρες, όσες και το MHP, με ποσοστό 13,1% των ψήφων.

Πλαίσιο

Υπήρξαν καταγγελίες για εκλογική νοθεία και βία στη διάρκεια των εκλογών. Πολλοί υποψήφιοι και ακτιβιστές έπεσαν θύματα βίας, με αποκορύφωμα το θάνατο 5 υποστηρικτών του HDP έπειτα από την έκρηξη δύο βομβών σε συγκέντρωση στο Ντιγιαρμπακίρ στις 5 Ιουνίου. Παρά τις κατηγορίες για νοθεία, οι εκλογικοί παρατηρητές του ΟΑΣΕ ήταν αρκετά θετικοί στα σχόλιά τους για τις συνθήκες διεξαγωγής των εκλογών και το Ευρωπαϊκό Κοινοβούλιο τις χαρακτήρισε "ελεύθερες και δίκαιες".
Σε αντίθεση με τις προεδρικές εκλογές του 2014, επετράπη στους πολίτες του εξωτερικού να ασκήσουν το εκλογικό τους δικαίωμα, χωρίς να χρειαστεί να κανονίσουν ραντεβού από πριν με το προξενείο.
Η ψηφοφορία σε 54 χώρες και σε 112 προξενεία έγινε από τις 8 ως τις 31 Μαΐου.
Τροχιακή ταχύτητα

Τόσο στην Αστρονομία όσο και στην Αστροναυτική με τον όρο τροχιακή ταχύτητα χαρακτηρίζεται η ελάχιστη απαιτούμενη ταχύτητα με την οποία ένα ουράνιο σώμα (ένας φυσικός ή τεχνητός δορυφόρος αντίστοιχα, ή ένας πλανήτης ή ένας αστέρας που είναι μέλος ενός αστρικού συστήματος) περιφέρεται ασφαλώς γύρω από το βαρύκεντρο ενός συστήματος, συνήθως γύρω από ένα σώμα μεγαλύτερης μάζας, έτσι ώστε να διατηρεί την τροχιά του. Η τροχιακή ταχύτητα ενός αντικειμένου μεταβάλλεται συνεχώς, σύμφωνα με τον δεύτερο νόμο του Κέπλερ. Για παράδειγμα, έχει υπολογιστεί ότι η μέση τροχιακή ταχύτητα της Γης, δηλαδή η ταχύτητα με την οποία η Γη περιφέρεται γύρω από τον Ήλιο, ανέρχεται σε περίπου 30 km/s ή, πιο συγκεκριμένα, σε 29,78 km/s. Όταν ένα σώμα του Ηλιακού Συστήματος βρεθεί στο αφήλιο ή στο περιήλιο της τροχιάς του, τότε η τροχιακή ταχύτητα του αγγίζει την ελάχιστη ή μέγιστη τιμή της αντίστοιχα.
Είναι γεγονός πως η αδράνεια του κινουμένου σώματος κατατείνει προς μια ευθύγραμμη πορεία του, ενώ η βαρυτική έλξη το έλκει προς τα κάτω. Συνεπώς η κυκλική ή ελλειπτική τροχιά που τελικά διαγράφει το κινούμενο σώμα είναι αποτέλεσμα της ισορροπίας που επέρχεται μεταξύ της αδράνειας και της βαρύτητας.

Η μάζα

Όσο μεγαλύτερη είναι η μάζα του έλκοντος σώματος τόσο μεγαλύτερη θα πρέπει να είναι και η τροχιακή ταχύτητα του κινουμένου, για κάποια ορισμένη απόσταση από το κέντρο του. Έτσι κοντά στην επιφάνεια της Γης αν θεωρηθούν αμελητέες η ταχύτητα του ανέμου και άλλα καιρικά φαινόμενα η τροχιακή ταχύτητα είναι περίπου 8 χλμ/δευτερόλεπτο (8 km/s). Αυτό σημαίνει ότι, όσο πιο μακριά τίθεται σε τροχιά ένας τεχνητός δορυφόρος από το κέντρο της μάζας του έλκοντος σώματος τόσο μικρότερη τροχιακή ταχύτητα θα απαιτείται προκειμένου να διατηρήσει την ίδια τη τροχιά του.
Ντάνιελ Ποντένσε

Το ξεκίνημα

Γεννήθηκε στο δήμο Οέιρας του δυτικού τμήματος της μητροπολιτικής περιοχής της Λισαβόνας. Ξεκίνησε να παίζει μπάλα στην Μπελενένσες και όντας μόλις 10 ετών, με το δεξί του πόδι και το μικροσκοπικό του σωματότυπο τράβηξε το βλέμμα των ανθρώπων της Σπόρτινγκ Λισαβόνας, όπου και έπαιξε στα τμήματα των ακαδημιών μια περίοδο που για 8 χρόνια ήταν αήττητα.

Συλλογική Καριέρα

Τη σεζόν 2012-2013, σε ηλικία μόλις 17 ετών κάνει το ντεμπούτο του στη Β' ομάδα της Σπόρτινγκ (2/3/2013) στο 0-0 με τη Μαριτίμο με τον Ζοσέ Ντομίνγκεζ να του δίνει την ευκαιρία σε 7 ματς συνολικά εκείνη την χρονιά.
Τη σεζόν 2014-2015, ο Μάρκο Σίλβα έβλεπε στο πρόσωπό του ένα παιδί που είχε ωριμάσει ποδοσφαιρικά έχοντας στα πόδια του 31 ματς. Έτσι τον έριξε στα βαθιά κόντρα στη Γκιμαράες, με τον Ποντένσε να έχει την ασίστ σε ένα από τα δύο γκολ της ομάδας του.
Καθιερωμένος και βασικό μέλος της Β' ομάδας της Σπόρτινγκ,  τη σεζόν 2016-2017 την πέρασε μεταξύ της πρώτης ομάδας και της Μορεϊρένσε, επιστρέφοντας στη Λισαβόνα το Γενάρη, με τον Ζεσούς να τον χρησιμοποιεί αρκετά. Η σεζόν κλείνει γι' αυτόν με 31 ματς συνολικά με 4 γκολ και 6 ασίστ. Κατάφερε σ' αυτό το διάστημα να τους κερδίσει όλους και να γίνει από τα πιο αγαπητά παιδιά της εξέδρας.
Στο δεύτερο μισό της αγωνιστικής περιόδου 2017-2018, (από Γενάρη μέχρι Μάιο) ο Ποντένσε πέρασε έναν τραυματισμό στο πόδι που τον ταλαιπώρησε αρκετά αλλά εν συνεχεία τον ξεπέρασε 100%. 
Τη σεζόν 2017-2018 αγωνίστηκε 12 φορές με την ομάδα της πορτογαλικής πρωτεύουσας στην Πριμέιρα Λίγα (οι 7 εξ αυτών στην αρχική ενδεκάδα), τρεις στο Κύπελλο και ισάριθμες στο Λιγκ Καπ. 
Στις 9 Ιουλίου του 2018 ανακοινώθηκε η απόκτησή του από τον Ολυμπιακό. Το ανεπίσημο ντεμπούτο του με την φανέλα των ερυθρολέυκων πραγματοποιήθηκε στις 14 Ιουλίου του 2018 στην φιλική αναμέτρηση με την Τεσέντερλο. Το επίσημο ντεμπούτο του με τον Ολυμπιακό το έκανε στις 9 Αυγούστου 2018, στην εντός έδρας αναμέτρηση με την Λουκέρνη για τα προκριματικά του ΟΥΕΦΑ Γιουρόπα Λιγκ που έληξε 4-0. Το πρώτο επίσημο γκολ του ως παίχτης του Ολυμπιακού το πέτυχε στην εκτός έδρας αναμέτρηση με την Μπέρνλι για τα προκριματικά του ΟΥΕΦΑ Γιουρόπα Λιγκ που έληξε 1-1.
Tomb of the Multilated

Στίχοι

Αξιολογημένοι κριτές Jack Murray και Connur Joyce δήλωσαν ότι πιστεύουν ότι ο Tomb of the Mutilated είναι ένα λεύκωμα υψηλού επιπέδου που ασχολείται με την ακραία νεκροφιλία και τον σαδισμό. Ο Murray είπε: "Είναι μια πολύ έξυπνη ιδέα για τον βιασμό και τη δολοφονία ενός νεαρού κοριτσιού με ένα μεγάλο μαχαίρι και συνεχίζει να βιάζει το πτώμα μέχρι τον οργασμό. Αυτό το θέμα είναι ιδιαίτερα παρόν στις τέσσερις τελευταίες διαδρομές του άλμπουμ", ενώ η Joyce ανακοίνωσε "Το λεύκωμα έχει βαρύτερες συνομιλίες σε όλο τον κόσμο, είναι σίγουρα συνδεδεμένο, ειδικά στις τελευταίες τρεις διαδρομές." Η σαφής φύση με την οποία ο Barnes σέρνει το δρόμο του μέσα από τους ολοένα και πιο νοσηρότερους στίχους καταδεικνύει σίγουρα το θέμα που τρέχει μέσα από το άλμπουμ, ας πούμε την ολοένα και χειρότερη ψυχική κατάσταση του πρωταγωνιστή. " 
Ο Chris Barnes δήλωσε στη σελίδα 71 του τεύχους Ιουνίου του Decibel Magazine ότι «τα Entrails Ripped from Cunt's Virgin βασίστηκαν σε δύο αδέρφια, ένας από τους οποίους ήταν ημι-καθυστερημένος, που υπηρετούσαν τη ζωή, ο αδελφός με καθυστέρηση μίλησε για να βάλει μια κρεμάστρα για το τρίχωμα μέχρι να βγάλει τα έντερα της. Δεν είναι γνωστό ακριβώς πως ο Barnes αναφερόταν.
Προφήτης Ηλίας Σαμοθράκης

Γεωγραφία - Αξιοθέατα

Ο Προφήτης Ηλίας βρίσκεται στα νοτιοδυτικά του νησιού και είναι χτισμένος στην πλαγιά του λόφου του Προφήτη Ηλία σε υψόμετρο 360 μ. με θέα προς Ίμβρο, Λήμνο και Άγιο Όρος. Είναι το πιο ορεινό χωριό του νησιού, με σπίτια παραδοσιακής αρχιτεκτονικής και οι  μόνιμοι κάτοικοί του ασχολούνται με τη γεωργία και κυρίως την κτηνοτροφία. Απέχει 12,5 χλμ. νότια της Χώρας. Βόρεια του χωριού, στη τοποθεσία "Μανταλ’ Παναγιά",  σε αντέρεισμα της κορυφής Άι-Λιάς και μέχρι το χείμαρρο  Ξηροπόταμο έχουν βρεθεί ιερό γυναικείας θεότητας (πιθανόν της Αρτέμιδος) από τα αρχαϊκά μέχρι τα ρωμαϊκά χρόνια και αρχαίο λατομείο.

Ονομασία - Διοικητικά

Το παλιό όνομα μέχρι το 1928 ήταν Κουρμπέτι και με αυτό αναφέρεται επίσημα το 1918 στο ΦΕΚ 116Α-28/05/1918 να προσαρτάται στην τότε κοινότητα Ξηροποτάμου και να υπάγεται στο νομό Λέσβου. Το 1923 αποσπάται και υπάγεται στο νομό Έβρου. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 189 κατοίκων.